พ่ออายุ 62 มีโรคเบาหวาน ความดัน เส้นเลือดสมองตีบ มีการใส่เครื่องกระตุ้นหัวใจตอนเดือนมีนาคมทีาผ่านมา ผลตรวจเลือดล่าสุด BUN 62 Creatinine 3.45 eGFR 18 ไม่ทราบว่าเป็นไตวายหรือไม่คะ ถ้าเป็นเป็นในระดับไหนคะ
 โรคไตวายมักเกิดตามหลังโรคเรื้อรังอื่นๆพวก เบาหวน ความดันโลหิตสูง เพราะไปทำให้เส้นเลือดที่ไปเลี้ยงไตตีบตัน จนทำให้ไตไม่สามารถทำงานได้ตามปกติ ยิ่งเป็นเบาหวาน ความดันสุงมากเท่าไร ควบคุมไม่ได้มากเท่าไร ไตก็จะเสียหายได้มากเท่านั้นตามปกติ แพทย์จะแบ่งระยะไตวายเป็น 5 ระยะ ตามค่า Bun และ Cretinine ซึ่งต้องใช้อายุมาคำนวณด้วย เป็นค่าที่แทนการทำงานของไต ที่เราเรียกว่า eGFR ( Estimated Glomerular Filtration Rate) ยิ่งไตเสื่อมเสียหายมาก ก็จะมีค่า eGFR น้อยลงไปมากเรื่อยๆ ของพ่อ eGFR = 18 ก็พอจะเทียบได้ว่า อยู่ในระยะไตวายขั้นที่ 4 ( ค่า eGFR จะลดลงเหลือ 15-29 ml/min) ครับ จะมีอาการร่วมกับการบวมแขนขา นอนราบไม่ค่อยได้ ปัสสาวะน้อยแต่บ่อยครั้ง ต้องรักษาโรคเรื้อรังอื่นๆ พร้อมกับการล้างไตครับกรุณาอ่านเรื่องไตวายได้ที่นี่